|  |
| --- |
| Finanstilsynet27. oktober 2022J.nr./SBAK+ESLA |

|  |
| --- |
|  |

# Taarsigassarsisitsisarfiit aningaasaliisarfiillu aningaasaateqarnissaannik nakkutigineqarnissaannillu inatsisimmut allannguinissaq pillugu naalisarlugu imaqarnersiugaq

(Taarsigassarsisitsisarfinnut aningaasaliisarfinnullu nakkutilliinissamik piumasaqarluni (EU) nr. 575/2013 peqqussutip Kalaallit Nunaannut atatillugu allannguutitut peqqussummik pilersitsiffiginera)

Ataani atuarneqarsinnaavoq taarsigassarsisitsisarfiit aningaasaliisarfiillu aningaasaateqarnissaannik piumasaqarneq pillugu inatsisip allanngortinneqarnissaanut inatsisissatut siunnersuummut atatillugu naalisarlugu imaqarnersiugaq.

Imaqarnersiukkami imarisaapput Kalaallit Nunaanni taarsigassarsisitsisarfiit aningaasaliisarfiillu aningaasaateqarnissaat nakkutigineqarnissaallu pillugit inatsimmi allannguutissat pingaarnerit aammalu Kalaallit Nunaanni pissutsit tunngavigalugit naleqqussaatit pingaarnerit.

1. Siunertaasut aammalu EU-mut attaveqarnermut tunngasut

Inatsisissatut siunnersuummi siunnerfiuvoq, Europa-Parlamentip Rådillu gearingsgradit, net stable funding ratio-t, tunngaviusumik aningaasaateqarnissamut, pigisallu akornanni nalikillilerneqarsinnaasutut naleqqussoriineqartut, illuatungiliuttutut inissisimasut akiitsut iluini navialititsisinnaanerat, niuerfiusoq aallaavigalugu navialiffiusinnaasut, ataatsimoorluni aningaasaliisarfiit eqquisinnaanerat, eqqorneqaataasinnaasut angisuut aammalu nalunaarusiortarnissamik ilisimatitsissuteqartarnissamillu piumasaqaatit (CRR II) pillugit allannguinissamik peqqussutaata (EU) 2019/876-p, (EU) nr. 575/2013 allanngornissaanut peqqussumik (CRR II), Europa-Parlamentip Rådillu (EU nr. 575/2013-imi allanngunissamik peqqussutaata 2019/630, 17. april 2019-imeersup, tunngavinnik malinnaalluannginnerit peqqutigalugit annaasanut matusasutissanik minnerpaaffiligaasunik (NPE) piumasaqarnermik imaqartup aammalu Europa Parlamentip Rådillu allannguinissamik ukuninnga, covid-19-imik nappaalanersuarmut attuumassuteqartutigut iluarsaassissutaat pillugit imaqartup, Kalaallit Nunaannut atuutsinneqalernissaat.

CRR II-mi siunertaavoq taarsigassarsisitsisarfiit patajaassusiisa nukittorsarnissaat aningaasatigullu patajaannerulernissaq kiisalu taarsigassarsisitsisarnermi, annertusiartortitsinermi suliffissaqartitsinermilu malittarisassanik ikorfartuusiinissaq.

NPE aqqutigalugu peqataaffigiumaneqarpoq taarsigassarsianik akiliisarnerit tutsuiginarnerusumik malinneqartinniarnissaat isumannaarinninnikkut ani-ngaaseriviit taarsigassarsitsinerminnut atatillugu piffissaq eqqorlugu naammattumillu nalikilliliisalernissaat. Taamatut iliortoqarneratigut ilaatigut pi-tsaanngorsarumaneqarpoq iluamik taarsersorneqanngitsunik unitsitsisalernissaat, pineqartillugit taarsigassarsiaritinneqarsimasut annertuumik ani-ngaasarivimmut malitseqartitsisut, taamatummi pisoqartillugu anngaaseriviit taarsigassarsitsisinnaanermut periarfissaqarnerat eqqugaannginnerussammat imal. eqqortumik taasersuinnginnerit peqqutigalugit aningaasassaalleqilersutut inissinnginniassammata.

CRR covid-19-imik aallaveqartunik aaqqissuinikkut anguniarneqarpoq EU-mi aningaaaseriviit ikorfartorneqarnissaat, taamatut iliornikkut covid-19 ingerlatillugu suliffeqarfinnut inuinnarnullu suli taarsigassarsisitsijuarsinnaaqqullugit aammalu napparsaqqikkumallugu europami aningaasaqarneq.

CRR Covid-19-ip kingunerisaanik iluarsiissuteqarnerit iluini ipput CRR II-mi taarsigassarsisitsisarfinnut piumasaqaatit ilaasa iluini oqilisaassinerit..

Inatsimmissamik sinnersuuteqarnermi siunertarineqarpoq isumannaarinninnissaq Kalaallit Nunaata malittarisassaqartinnissaa – nunami pissutsinut tulluarsagaasunik – Danmarkimi malittarisassat malillugit tunngavigalugillu CRR-imut allannguutissatut piumasarineqartut. Oqaatigineqassaaq CRR Kalaallit Nunaannut atuuttsinneqarmat.

## 2. CRR II peqqutigalugu allannguutit pingaarnerusut

2.1. Niuerfiusumi navialisinnaanerit

Niuerfiusuni navialissutaasinnaasunut atatillugu tunngaviusumik aningaasaateqarnissamik piumasaqaatip aaliangerniarnerani suleriuserineqartoq CRR II-mi allanngortinneqanngilaq. Peqqussulli atorlugu nutaamik ilusiligaasumik nalunaarusiortoqartalernissqr pilersinneqarpoq aammalu nutaamik niuerfiusuni navialiffiusinnaasunik nalilersueriaseqarnissaq sukumiinnerusoq periuseq Basel-standard-imik taaneqartartoq tunngavigalugu pilersitsisoqarluni.

Taamatut suleriusissatut najoqqutassamik nutaamik pilersitsinikkut aammalu aningaasaateqarnermut nanertuussaasut pillugit suleriusissiortoqarneq aqqutigalugit aningaasaqarnikkut nanertuutaasinnaasut, siammasissumik isigalugu, qaffasinnerulissapput minnerunngitsumik eqqarsaatigalugit ani-ngaasariviit sanaartortitanut atatillugu pappialaut nalilittut/obligationitut pigisaat.

2.2. Gearingsgrad

CRR II malillugu, ingerlatsiviit gearingsgradimik taaneqartartumik tunngavigilissavaat 3 procentit. Tamanna tassaavoq minnerpaaffiliissut piumasarineqartoq taarsigassarsisitsisarfiup minnerpaaffiligaasumik aningaasaateqarnissaannut tunngasoq, tassani sanilliussivineqarluni ingerlatsiviup tamakkiisumik navialisinnaanermut kisitsisiligaanngitsumik eqqorneqaatigisinnasai – soorluassersuutigalugu taarsigassiissutit.

Gearingsgradimik taaneqartoq tassaalissaaq tunngaviusumik aningaasaateqarnissamut piumasaqaat soorlu assigaluit allat inatsisitigut minnerpaaffiliilluni piumasaqaatigineqartut, aammalu gearingsgrad-imik eqqortumik malinninnginnerit pillugit qisuariartoqartalissaaq soorluli I-mik piumasaqaammik unioqqutitsinertut sakkortutigisumik, tassa imaaappoq taamatut pisoqartillugu nakkutilliinermut oqartussaasut aningaaseriviup aningaaserivittut ingeerlasinnaaneranut akuersissut tiguneqarsinnaalissalluni, sivikitsumik aaqqiinissamik periarfissiineq ataqqineqarluni malinneqanngippat.

2.3 Angisuumik eqqorneqaataasinnaasut

CRR II aqqutigalugu eqqorneqaataasinnaasut angisuut qanoq naa-tsorsorneqarnissaat erseqqissaaassutigineqarpoq, taamatullu iliornikkut malittarisassat Basel-standard-imut nalimmassarneqarlutik. Tassani pineqarluni Basel-Standard 2014-imeersoq. Ingerlatsiviusup angisuumik eqqorneqaatigisinnasai siumut isigisumik naatsorsorneqartarput sanilliussuunneqarlutik aningaasanut tunngatillugu nalilersueriaaseq qangaanerusumut eqikkagaanerusoq sanilliullugu.

Tamatuma malitsigisaanik, eqquisinnaasut amerlanerit angisuutut nalilerneqartalersussaapput soorlulu aamma eqqorneqarsinnaanermi amerlanerusut nalinginnaasumik killiutitaasumik 25%-iusumik (akunnaatsumik pigisaasunit) qaffasinnerusalersussaassallutik, tassa inissillugu ingerlatsiviup tunngavigisamisut aningaasaataasa iluini eqqorneqaataasinnaasut annertussuseqarsinnaassasut. Killiliussaq qimmorneqarpat taava ingerlatsiviup apparsassavai eqqorneqaataasinnaasut.

Malittarisassani maanna atorneqartuni eqqorneqataasinnaasut angisuut akornanni inissiissutaaneq ajortut arlaqarput, tamakkulu amerlanersaat siunnersuutigineqarpoq allanngortinneqarnatik ingerlaannassasut.

2.4. Iluarsiinerit aallaavigalugit nalunaarutiginninneq

CRR II arlaqartunik allannguutinik imaqarpoq, taakkunani anguniarneqarluni malittarisassat imminnut ataqatigiinnerulernissaat. Ingerlatsiviit mikisut nakkutilliisunut nalunaaruteqarnissamik pisussaaffii annikillineqassapput taamatut iliornermi sammivinni arlaqartuni maanna ukiut affakkuutaartumik pisarnerit ukiukkuutaartunngortinneqassallutik.

Taaneqartut saniasigut ammaanneqassaaq nakkutilliinermut oqartussaasut ingerlatsivinnut immersugassiaat ilaannik atuinissaannik pisussaajunnaartissallugit, paasissutissat allatut tunniunneqarsinnaappata, soorluli aamma piumasarineqartoq paasissutissanik assigiinnik tunngaveqartunik maarloriarluni piumasaqartoqarsinnaajunnaarsitsisoqassasoq.

2.5 Ilisimatitsissuteqartussaatitaaneq

CRR II-imi tamanut ammasumik malittarisassat ataqatigiinnerusunngorsarniarneqarput, tassani pingasunik immikkoortunik pilersitsisoqarluni apeqqutaatillugu ingerlatsiviup qanoq angissuseqarnera. i

Kiisalu nutaanik allanngortitanillu søjle I-inut tamanut ammasunik nalunaaruteqarnernut nalimmassaarutit arlaqartut atuuttussanngortinneqarput, aamma illuatungiliuttutut inissisimasunit navialiffiusinnaasut aammalu niuerfiusumi navialiffiusinnaasut pillugit. Allannguutit aqqutigalugit anguniarneqarpoq aaliangersaatit nunarsuarmi najoqqutanut atorneqartunut naapertuuttunngortinnissaat.

Kiisalu siunnerfigineqarpoq, ingerlatsiviit, ingerlatsiviup iluani nammineq navialiffiusinnaasut qanoq oqimaassuseqarerinik naatsorsuinissaanut najoqqutassiaminnik atuisut, nalinginnaasumik najoqqutassiap ataani aamma saqqummiuttalissagaat navialiffiusinnaasutut oqimaassusilersukkatik.

2.6. Aningaasaliinerit patajaatsuunissaannik piumasaqarneq (Net Stabel Funding Ration – NSFR)

CRR II aqqutigalugu ingerlatsiviit patajaatsumik aningaasalersorneqarnissaannik piumasaqarneq eqqunneqarpoq (Net Stable Funding Ratio, NSFR), taassuma - siammasissumik isigalugu - isumannaassammagu, ingerlatsiviit taarsigassiissutigisaasa allallu ingerlanneqartut annertunerusumik sivisunerusumik ingerlasunik tunngaveqartumik aningaasalersorneqartalernissaat.

Taamatut iliornikkut pinngitsoortikkumaneqarpoq taarsigassarsiaritinneqartut sivisuumik ingerlasussatut inissinneqartut annertuallaamik sivikitsumik sivisussuseqartunik aningaasalersorneqannginnissaat, taamatummi ingerlatsinerup taarsigassarsisitsisarfiit aporfississinnaammagit, ingerlatsiviit niuerfiusup ingerlanerliornerani sivikitsumik aningaasalersuinissaminnut pissarsininnaanissamut ajornartorsiulernerat, soorlu assersuutigalugu tamanna pinikuusoq nunarsuarmi aaningaasatigut ajornartorsiortoqalermat.

CRR II-p imarisai - soorlu Basel-standard-imi taamatut aamma ittoq - NSFR-piumasarisap avataanut inissinneqarsinnaaneq pineqartillugu aningaasartuutit pigisallu ”imminnut ataqatigiissusillit” periarfissinneqarput, soorlu tamanna qallunaat sanaartortitanut taarsigassarsiaritinneqartartut sivisuumik tunngavittut ittumik aallaaveqarlutik asanaartortitsinernut atatillugu pappialat nalillit /obilgationit sivisussusii assigalugit ingerlasussamik.

Taaneqartut saniasigut avataanut inissiinermi Kommissionip siunnersuutaani periarfissaapput sanaartortitsinernut atatillugu pappialat nalillit sivikinnerusumik sivisussusillit, sivisunerusumik ingerlasussanik aningaasalersuisussat, assersuutigalugu soorlu taakku nammineq naliliinermik aallaveqanngitsumik sivitsorneqarsinnaanerat, assersuutigalugu qallunaat nutaamik aningaasalersuinermi ingerlatseriaasiannut inatsisaasutut tunngavigisaannut assingusumik.

2.7. Aningaasassaqarnissamik akiliisinnaassuseqarnissamillu piumasaqaatinut atatillugu avataanniititsinerit

CRR II aqqutigalugu nakkutilliinermut oqartussaasut, nunani ilaasortaasuni arlaqartuni ingerlatsivinnik nakkutiginninnermik isumaginnittartuusut, ingerlatsiviit ataanni ingerlatsiviusut anngaasateqarnissamik akiliisinnaassuseqarnissamillu piumasaqaataasunit illikartissinnaavaat, tassanilu Den Fælles Tilsynsmekanisme (SSM) tassaassaaq avataanut inissiinermik atuisinnaasoq, Taanna tassaammat oqartussaasutut inissisimasutuaq, ullumikkut nunani ilaasortaasuni arlaqartuni qitiusumik ingerlatsiviusunik ataanilu ingerlatsiviusunik nakkutilliinermik isumaginnittartuusoq.

Taamaattumik iIluarsaassisarnerit aningaaserivinnut ataatsimoortunut (maanna tassa euromik atuiffiusunut) sammisuuvoq tunngavigalugu SSM naammattumik ilisimaqartuummat, piginnittut ingerlatsivinnut ataanilu ingerlanneqartunut tunngasunik naalagaaffiit ilaasortaasut iluini ittunut taamallu avataanut inissisinnaanermik atuiffiusinnaasut pillugit.

Piumasarisaasut avataanut inissiisoqassappat, aatsaat tamanna pisinnaavoq qallertut ingerlatsiviusoq sallunaveeqqutissanik ilaannakuugaluartumilluunniit qularnaveeqqusiisinnaappat. Sallunaveeqqusiinerup isumannaartussaavaa, qallertut ingerlatsiviup atimini ingerlatsivimmut ikorfartuisinnaanera, arlatigut ajornartorsiummik pisoqartillugu. Ullumikkut taamaallaat nuna, atimi ingerlatsiviup najugaqarfigisaani najugaqartoq, avataanut inississinnaanermik ingerlatsivigineqarsinnaavoq.

2.8. Pigisat nalikillilerneqarnissamut piukkunnaateqartut

CRR II-p imarivai CRR-imit allannguutit arlaqartut FSB-p najoqqutassiaanut allannguinerit peqqutigalugit pinngortut Total Loss-absorbing Capacity (TLAC). TLAC piumasaqaataavoq pigisat nalikillilerneqarsinnaasut pillugit taarsigassarsisitsisarfinnut pingaaruteqartunut (G-SIFI-nut) tunngasut iluini.

Allannguutit annertuumik malippaat Kommissionimit siunnersuutaasumi BRRD-mik allannguinissamut tunngasut, pillugit annaasanut taarsigassarsisitsisarfiit aningaasaleeqqinnerillu pillugit matussutissaqarnissamut sammisut.

Qallunaat inatsisaat, BRRD-mik atuilernissamut tunngasoq, Kunngip peqqussuteqarneratigut Kalaallit Nunaannut atuuttussangortitaavoq tassani pineqarluni aningaaserivittut ingerlatsisinnaanermut aammalu ilusilersueqqisinnaanermut atorunnaarsitsisinnaanermullu inatsit.

Aningaaserivittut ingerlasinnaanermut inatsimmut allannguutit aammalu a-ningaaserinermik ingerlatsiviit ilaannik nutaamik ilusilersuisinnaanermut atorunnaartitsisinnaanermullu inatsimmut allannguutit BRRD-mik a-

tuutsitsilernerup malitsigisaanik pilersinneqartut, Kalaallit Nunaannut ataatsikkut atuuttussanngortinneqassapput Kunngip peqqussuteqarneratigut inatsit pineqartoq kunngillu peqqussutai atuutsinneqalerpata.

2.9. Illuatungiliuttutut inissisimasut peqqutigalugit navialiffiusinnaasut

CRR II-mi atuuttussanngortinneqarput najoqqutassiat nutaat pingasut Basel-standard atorlugu illuatungiliuttutut inissisimasut peqqutigalugit navialiffiusinnaanermik naatsorsuinermi aningaasaateqarnissamut atatillugu piumasaqaataasut.

CRR II nalinginnaasumik najoqqutassanik nutaanik pingasunik imaqarpoq:

Nalinginnaasumik periuseq nutaaq (SA-CCR), navialisinnaanermut malussarinnerusoq, aammali atorlugu pisariunerusoq.

Nalinginnaasumik najoqqutassiaq atoruminarsagaasoq (simpel SA-CCR), ingerlatsivinnit, oqimaaqatigiissitsinermi aammalu naligiissitsinermi ilaatinneqanngitsunik niuernermini oqimaaqatigiissitsinermi 150 mio eurot tikillugit tamakkiisumik pigisaani 10%-iannik ikinnerusunik pappialanik nalilinnik tunngaveqartut.

Eqqorneqaataasinnaasunik nalilersuinermi atorneqartartumik nutarteraluni tungavissiaq nutaaq. Aallaqqaataani atorneqartartumit nutaaliaq, SA-CCR-imut naleqqussagaasoq, kisianni atoruminarnerusunngortillugu. Taanna ingerlatsivinnit tamakkiisumik oqimaaqatigiissitsinermi 10%-inik appasinnerusumik inissisimasunit atorneqarsinnaavoq qummut killigalugit aningaasat 20 mio euro-t.

.

2.10. Qitiusumik illuatungiliuttutut inissisimasut peqqutigalugit navialiffiusinnaasut

CRR II atorlugu iluarsarneqarput qitiusumik illuatungiliuttutut inissisimasut peqqutigalugit CCP-t eqquissutaasinnaasunut atatillugu aningaasanik pisariaqatinneqartunik naatsorsuinissamik piumasaqaat.

Qitiusumik illuatungiliuttutut inissisimasoq illuatungeriit akornanni pappialanik nalilinnik niueqatigiinnermi akunniliusimasunngortarpoq tuniniaasumut illuatungiliuttunngorluni aammalu pisinermi illuatungiliuttunngorluni. Siunnersuutip atuuttussanngortippaa Basel III-tut taallugu najoqqutassiaq.

2.11. Ataatsimoorluni aningaaasaliiffiusinnaasut aqqutigalugit eqqorneqarsinnaanerit

CRR II atorlugu iluarsarneqarpoq ataatsimoorluni aningaasaliiffissiatigut eqqorneqaataasinnaasunik nalilersuisarneq (piginneqataanerit piginneqa-

taassutsillu tunngavigalugit) (CIU), Basel-Komitemit najoqqutassiaq atorlugu. Allannguutit aqqutigalugit anguniarneqarpoq ingerlatsiviit nalilersuinerni navialiffiusinnaasunut malussarinnerulernissaat nunarsuarmullu tamarmut tamakkua atorsinnaanerulernissaat.

## 3. NPE peqqutigalugu allannguutit pingaarnerusut

3.1. Ajornartorsiornermi pinartumik inissisimalernermi taarsigassarsisarneq

Peqqussutip imarivaa minnerpaaffiliissutit, tassani kisitsisilerlugit ani-ngaaseriviit siunnersuusiap saqqummiunneqarnerata kingorna pinartutut taarsigassarsiaminnut illikartitassaat (akiliisinnaassutsimut akunnatoorutaasinnaasut pillugit). Peqqussutip imarivaa nassuiaat pinartumik taarsigassarsinerup qanoq paasisassaanera, tassanilu aamma ipput sukangasuumik piumasaqaatigineqartut, qanoq ilineratigut taarsigassarsisitsisarfiit pinartumik tunngaveqartumik eqqugaasinnaaneq qaqugukkut taamatut sigineqarunnaassasoq.

Akiliisinnaassutsimut akunnattoornermik inissisimaneq naatsorsorneqartarpoq minnerpaaffiuliussap aningaaseriviillu naleerutsitai allallu aningaasaqarnermut ilanngaataasut imminnut sanilliunnerisigut, soorlu pinartumik pisutut eqqorneqarsinnaaneq aallaavigalugu IRB-mik suleriutsip atorneratigut. Tassani minnerpaaffiliinissamik piumasaqaat qaffasinnerpaatillugu, aningaaserivik akiliisinnanermut akunnattoruteqarneq pillugu naliliissaaq, ani-ngaasaatigisatut pigisat (CET1) iluini ilanngaasiinikkut. Taamatut iliornikkut minnerpaaffiliineq unissaatitut atorneqalissaaq.

Minnerfaaliinissamik piumasaqaatip annertussusia aaliangerneqassaaq makku tunngavigalugit: 1) aningaaseriviup pinartumik inissinnermi taarsigassarsiaata annertussusia, 2) taaneqartup taarsigassarsinerata qanoq sivisutigisumik ingerlasimanera, 3) taarsersuineq ullut 90-it sinnerlugit kinguaatooruteqarfigineqarsimanersoq (akiitsoqarneq), 4) sillimmasiissutit annertussusiat.

Pingaarnertut nalileeriaasiuvoq, pinartutut inissisimaneq sivitsoriartortillugu, taava taarsigassarsiap akilerneqarsinnaanginneranik navianartorsiorneq annertusiartortartoq, taavalu taamatut inissittoqaraangat eqqorneqaammut aaqqiinissamut minnerpaaffiliilluni piumasaqarneq annertusiartortarluni.

## 4. CRR Covid-19-eqarneq peqqutigalugu iluarsiissutit peqqutigalugit allannguinerit pingaarnerit

4.1. Pinartutut inissinnermi pisortanit sallunaveeqqusigaasumik taarsigassarsiat minnerpaaffiliilluni piumasaqaaserneqarnerannik sakkukilliliineq

Ingerlatsiviit pinartumik inissinnikkut eqqorneqaataasinnaasunut atatillugu annaasanut matussutissaqarnissaannut atatillugu aningaasaateqassuseqarnissamik piumasaqaat taaneqartarpoq NPE-unitsitsiniut. Taanna pilersinneqarpoq aprilip qaammataagaa ukioq 2019 aningaasaateqassusissamik piumasaqaatip allanngortinneqarneratigut.

NPE-unissaat aamma aningaasaateqassutsikkut minnerpaaffililluni piumasaqaasiinermi ilanngunneqarpoq ikaarsaarnermi aaqqiissutaagallartussaq, taamaattumillu ilaatinneqaratik eqqorneqaataasinnaasut 26. april 2019 sioqqullugu akuersissutigineqarsimasut, taarsigassarsisitsisarfik taarsigassarsisitsisinnaanermut periarfissanik eqqorneqarnisamut qaffassaataasumik allannguisimatinnagu.

NPE-unissaatip ataani aaliangerneqartarpoq pinartumik inissittoqarneranit eqqugaasinnaanernut tunngasumik aningaasaateqassuseqarnissamut piumasaqaat aallaavigalugu, eqqorneqaataasinnaasup qanoq sivisutigisumik ingerlasimanera (tassa taarsigassarsisitsinerup taarsigassarsisitsisumut qanoq sivisutigisumik annaasaqarfiusimanera), eqqorneqaataasinnaasup iluani qanoq annertutigisumik sillimmasiussisoqarsimanersoq qanorlu isikkoqartumik taamatut iliortoqarsimanersoq (soorlu illut atorlugit). Tamakku nalingi aallaavigalugit kisitsisinik oqimaalutalersuisoqartarpoq. Kisitsit 0-iuppat, taava NPE-unissaammut aningaasaateqarnissamik piumasaqaasiisoqarneq ajorpoq. Kisi-tsilli 1-iuppat, taava NPE-unissaatip ataani aningaasaateqarnissamik tamakkiisumik minnerpaaffiliilluni piumasaqartoqartarpoq.

Pinartumik tunngaveqartumik pilersitsinermi eqqorneqarsinnaanermut kisitsisi-liineq, pisortanit sallunaveeqqusiisoqarsimatillugu, CRR Covid-19-imut atatillugu iluarsiissutit tunngavigalugit 0-imut ukiuni 8-ni atuuttussannguilluni inissiisoqassaaq. Tamanna isumaqarpoq, piffissap iluani taaneqartutut pinartumik pinngortunit eqqorneqarsinnaaneq peqqutigalugu aniingaasaateqarnerup tunngavia appartinneqassanngitsoq.

4.2. Grearingsgrad-imik taaneqartumut atatillugu piumarisanut ilanngunniakkap atuuttsinneqalerfissaanik kinguartitsineq

CRR Covid-19-imut atatillugu iluarsiissutaasut peqqutigalugit gearinsgrad-imik taaneqartup G-SIFI-nut /ingerltaivinnut pingaaruteqartunut) atatillugu ukiumik ataatsimik kinguartitsisoqarpoq, taamatut ililluni atuutsinneqarlernissaa 1. januar 2022-iujunnaarluni aatsaat 1. januar 2023-imi pisussanngorluni. Tamanna pivoq Basel-Komitep inassutaa malillugu.

CCR Covid-19-imut atatillugu iluarsiissutit tunngavigalugit EU-mi ingerlatsiviit annerpaat/pingaaruteqarnerpaat (G-SIFI-tut toqqarneqarnikuusut) naatsorsuutigineqaraluartumit ukiumik ataatsimik kingusinnerusuukut gearingsgradbufferimik taaneqartumik malinnittussanngortinneqarput. Kalaallit Nunaanni ingerlanneqartut taamatut inissisimasortaqanngillat. Nunatsinni ingerlatsiviit arlaanaannilluunniit G-SIFI-tut toqqarneqarnikuunngimmat.

4.3. Geraringsgradimik naatsorsuinernut atatillugu qitiusumik ani-ngaaserivinnut eqqorneqaataasinnaasut pillugit suliaqarnerni allannguinerit

CRR Covid-19-imut atatillugu iluarsiissutit malitsigisaannik, taaamaallaat iluarsiissutaasutut geraringsgradimik naatsorsuisoqassaaq, oqartussaasut qitiusumik aningaaserivimmik pineqartumik tusarniaareerpata nalunaarpatalu, immikkut ittunik inissisimasoqartoq, ammaassisunik ingerlatsiviit qitiusumik aningaaserivimmut eqqorneqaataasinnaasunut atatillugu ilaatinneqannginnissaannut tunngaviliisunik, taamatut iliornikkut aningaasaqarnikkut politikki ikorfartorumallugu. Taamaattumik (CRR II-mi aaliangiunneqarsimagaluartutut) gearingsgrddimut atatillugu piumasaqaateqarnikkut ingerlaavartumik iluarsaassisoqassanngilaq, ingerlatsiviit centralbankimut atugarisaminnut atatillugu eqqorneqarsinaanermik inissisimanerat allanngoraluarpalluunniit.

CRR Covid-19-imut attuumassuteqartutigut iluarsaassinerit periarfissiissutigissavaat taarsigassarsisitsisarfiit aningaasaqarnikkut sillimmartaarsimanissaat (gearingsgrad tamatumunngalu piumasaqaatit sanilliunnerisigut) taamatullu iliornikkut aningaasaqarnermut atatillugu politikki ikorfartorneqassaaq, taamaaliornikkullu ingerlativiit suliffeqarfinnut inuinnarnullu taarsigassarsisitsisinnaanerat apparsarnagu ingerlaannarsinnaasunngortinneqassalluni.